LidanRubinov/Halacha-QA huggingface dataset:
שאלה: גלולות למניעת הריון:, בשעה טובה ובמזל טוב נולד לי ולבעלי בן, לפני חודש וחצי. אני ובעלי רוצים לחכות, לפחות חצי שנה, לפני שנביא ילד נוסף לעולם. אנחנו מאוד שמחים ומאושרים ומודים לקב"ה שזיכה אותנו לתינוק כזה ורוצים ליהנות ממנו, לראות אותו גדל ולתת לו את כל התשומת לב שיש. אני יודעת שכשמגיע ילד נוסף מיד אח"כ נוצר מצב של 2 תינוקות קטנטנים בבית ואי אפשר לחלק את התשומת לב כמו שצריך, אנחנו רוצים ליהנות מהתינוק הקטן כמה שיותר., סיבה נוספת ל"הפסקה", היא שאני מניקה בלבד, התינוק שלי לא אוכל תחליפי חלב ( הוא מקיא את זה ואני נותנת לו רק הנקה ), אני יודעת שבזמן הריון צריך להפסיק את ההנקה, לכן אני חוששת שאם אני אכנס להריון מיד, אני אצטרך להפסיק את ההנקה והוא רק בן חודש וחצי. אני יודעת שאף אחד לא יכול לקבוע מתי ובאיזה זמן אדם יזכה לזרע של קיימא, ואסור לנו לחשוב על "הפסקה" לפני קיום מצוות פרו ורבו וצריך להודות לקב"ה על כל מה שנותן. אך בכל זאת, בגלל הסיבות שרשמתי בעיקר סיבת ההנקה וסיבות נוספות, הייתי רוצה לדעת אם אוכל לקחת גלולות במשך חצי שנה לפחות. אשמח לתשובתך, ואם כבוד הרב אינו מוסמך להתיר בתחום - אשמח אם תפנה אותי לרב המתאים. מראש ושבת :)
תשובה: מאוד קשה לענות על תשובה כזו מאחר שחסרים כאן מספר נתונים בסיסיים כגון האם יש ילדים נוספים?, כמה?, גיל האישה? הרקע הכללי?, מצב נפשי? ומעל הכל כדי לתת תשובה אחראית בתחום זה בפרט דרושה היכרות אישית. על כן המלצתי לפנות למכון פועה ולהתייעץ שם עם אחד הרבנים המשיבים: 026515050 שבוע טוב אברהם קריספין רב קהילה בישוב אדם
שאלה: אוכל בשירותים: ב"ה האם מותר להיכנס לשירותים כשיש אוכל בתיק? יש לכסותו בעוד כיסויים?
תשובה: נהוג שלא להיכנס עם אוכל גלוי לשרותים. זו אינה הלכה, אלא מנהג העולם להקפיד על כך. אם הוא בתוך התיק - הדבר אינו אוסר את האוכל.
שאלה: לא כשר אצל חבר: יש לי שני חברים שגרים בדירת שותפים. מידי פעם הם באים לארוחות שבת אצלי בדירה ואני הולכת אליהם. בפעם האחרונה שהלכתי לאכול אצלם - חברה הניחה בטעות עוף חם בכלי חלבי. שאלית את אחד השותפים מה לעשות עם הכלי והוא ענה במחי יד והכניס את הכלי לכיור כרגיל. חברה שלי ואני ראינו את הנעשה והבנו שיכול להיות שזו רוח הכשרות בדירה ושבטח יש כלים נוספים שנטרפו בעבר ולא הוכשרו לאחר מכן. מאז אנחנו מתחמקות מללכת לשם לארוחות. אבל זה חבר טוב ולא נוכל לחמוק לנצח. מה אפשר לעשות? האם להגיד לו את האמת? אנחנו חוששות שיפגע. מראש
תשובה: במקרה רגיש כפי שאת כותבת עומדים שני אתגרים לפניכם: לאכול כשר כדין, ולא לפגוע בחברים. הדרך הטובה ביותר היא כמובן לעשות את שני הדברים כאחד. על כן, יהיה פשוט נכון לבוא ולדבר שיחה "נקייה", בלי להוכיח ובלי להעליב, ולומר כי אתם רוצים להמשיך לארח ולהתארח, אבל אתן נאמנות להלכה, ומחפשות את הדרך לעשות את שני הדברים כאחד. ואז לטכס עצה ביחד אתם כיצד הדברים יהיו כשרים לחלוטין. זו דרך טובה יותר מאשר להתחמק. היא אולי לא נעימה בהתחלה, אולם מניסיוני למדתי שאין משהו יותר טוב מהאמת. ויישר כוח
שאלה: נידה ואיש צבא: הרב, נכנסתי להריון כשבעלי התחיל בדיוק את הצבא (קרבי) וברוך ה בעלי ואני זכינו בבן מקסים. כיום הוא בקורס פיקודי והיציאות ממש גרועות כך שאני רואה אותו פעם בשבועיים. לפעמים אני טהורה ולרוב טמאה. זה קשה. מאוד. קורה שאנחנו נופלים בחיבוקים בלבד. שנינו יודעים שהדבר לא ר ורוצים להשתפר. מה הרב ממליץ? אנחנו רוצים להקפיד על ההלכה. ועוד משהו, בגלל שיוצא לי לטבול לבד, לעשות שבע נקיים לבד אז אני מרגישה שאני מחפפת בהלכות. כמו לא מקפידה על בדיקה כל יום אלא רק ביום הראשון והאחרון. לא לובשת לבנים. אני מרגישה שאין לי בשביל מה להשקיע. אשמח לעזרה.
תשובה: לפני כל דבר, אני מבקש לחזק אתכם כזוג, ולהעריץ אתכם על כך שאתם חיים בצורה כה מופלאה, גם בצבא וגם בשמירת הלכה, ומקווה שתהיו ותזכו ב לפני שאני עונה על השאלה, האם יש דרך כי תלכו להתייעץ עם רב המכיר אתכם ואת השרות הצבאי כאחד? כלומר: אם בעלך למשל למד במכינה קדם צבאית - האם יש דרך להתייעץ במכינה בה הוא למד? אם כן - זה עדיף אם לא - אנא שובי.
שאלה: טלית קטן בבית הכסא: יש לי שאלה אם טלית קטנה שלובשים עלינו מותר להיכנס לשרותים למה טלית גדולה אי אפשר
תשובה: שאלה יפה. טלית כיוון שמיוחדת לתפילה אין להיכנס איתה לעומת ציצית שהיא חלק מהלבוש היומיומי שלנו, לכן אין ראוי גם להכנס עם "קיטל" שיש נוהגים ללבוש ביום כיפור לשרותים אע"פ שאין בו קדושה, כיוון שהוא מיוחד לתפילה. (עיין בשולחן ערוך אורח חיים סימן כ"א סעיף ג  ובמשנה ברורה סימן קטן י"ד ). בהצלחה. אלעד. Gasner inn.co.il
שאלה: שמחה: ברצוני לדעת איך לשמוח בכל זמן. אני מנסה לשמר על השמחה הקיימת ומנסה להחליף את העצבות בשמחה אבל י חווה הרבה כשלונות. אשמח לעזרה. ב מראש.
תשובה: לא בכל זמן ומקום צריכים להיות שמחים, יש זמנים שדוקא מצוה להיות כואבים לדוגמא ב-ט  באב, באבל על אדם כשר, וכו. אך ישנו הבדל בין כאב לבין עצב, לעצב אין מקום כלל בעולמנו משום שדרכו להוביל לחידלון, לומדים זאת מפרשת נח שם נאמר: "וירא ה  כי רבה רעת האדם בארץ וכל יצר מחשבת לבו רק רע כל היום. וינחם ה  כי עשה את האדם בארץ ויתעצב אל לבו." מיד לאחר העצב מגיע המבול שגורם להשמדת העולם. לכן, אם מידי פעם מתעורר בך עצב, תנסה לבדוק עם עצמך מה גורם לעצב להתעורר, ותנסה לפתור את הבעיה משורשה. שבוע טוב אברהם קריספין רב קהילה בישוב אדם
שאלה: ים בשבת: האם מותר לשחק בחול בים בשבת? לכתוב בבירור אותיות על החול לבנות מגדלים או לחפור בורות לים הים? (ילדים?) והאם מותר להיכנס למים (בלי סחיטה של הבגדים לאחר מכן)
תשובה: א. לכתוב אותיות בחול - אע"פ שהכתב אינו מתקיים אסור מדרבנן. ב. לחפור בחול - אסור מהתורה משום איסור חופר. ג. לשחות במים - גזרו חכמים שלא לשחות בשבת, שמא יבואו מתוך כך לתקן סירה. לגבי ילדים: מתחת לגיל חינוך אין צורך למנוע, מעל גיל חינוך (בערך גיל 5 6) יש להפריש. שבוע טוב אברהם קריספין רב קהילה בישוב אדם
שאלה: נגיעה בין חתן וכלה ובין בעל לאישה: אני מתחתנת בעז"ה בעוד שבועיים. 1. רציתי לדעת מה הן הדעות לגבי נגיעה בין החתן והכלה בחתונה עצמה (לאחר חדר ייחוד). אני מאוד הייתי רוצה שזה יתאפשר, אבל האם זה ר? 2. לאחר החתונה, כבעל ואישה שאינם בזמן נידה והם מותרים זה לזה- מה הדעות לגבי נגיעה בפרהסיה? אני יודעת שנגיעה אינטימית אינה ראויה, אבל מה לגבי נגיעות שאינן מבטאות חיבה מיוחדת אלא- סתם כיף אחד לשני, או לנקות לכלוך מהחולצה של השני נגיד, או לעזור לשני לקום מהספה וכו. נגיעות שבעצם הן רגילות ומתקיימות בין חברות, או בין בני משפחה.
תשובה: התשובה לשתי השאלות הן אחת. נגיעה של חיבה בין בעל לאשה מותרת ורצויה במקום אינטימי (בזמן שמותרים), ואסורה במקום ציבורי בפני אנשים אחרים. חיבה זה לא רק מגע של אוהבים, אלא גם מגע של חיבה של חברים קרובים כחיבוק חברי וכיוצא בזה. סתם כיף זה ודאי חיבה. לעזור לקום ודברים כיוצא בזה ניתן להבין שאינם של חיבה אלא עזרה. לאחר החופה הבעל ואשה נוהגים ללכת יד ביד לחדר יחוד. לאחר היציאה מחדר היחוד, אין היתר לנגיעה של חיבה. והעיקר, מילת עידוד: שמירה על האינטימיות של האהבה שלכם שומרת שאהבתכם תישאר מיוחדת וטהורה, לא כזאת המזמינה לטישת עיניים, החצנה ושאר דברים שקורים בזמן מגע פיזי בפרהסיה. שמירת אינטימיות המגע מעצימה את המיוחד בין שניכם.
שאלה: גאווה או?: איך אני אדע אם מה שאני מרגיש זה גאווה, או הערכה עצמית?
תשובה: הערכה עצמית זה דבר חשוב לבריאות נפשו של האדם. גאווה לעומת זאת, יכולה להיות הרסנית. סימן ההיכר הכי טוב הוא - האם אני יודע מה מקור הכוחות שלי? כל עוד אדם מכיר בבורא עולם שהוא מקור הכוח והעוצמה, והוא מחייה אותי כל יום ורגע, וכל כישרונותיי מממנו- זוהי הערכה עצמית בריאה. אך, ברגע שמתבלבלים ומייחסים את מקור הכוחות לעצמי - אז גאווה ממלאת את הלב. שבוע טוב אברהם קריספין רב קהילה בישוב אדם
שאלה: אתאיסטים: האם ייתכן שאנשים שטוענים שלאחר המוות אין כלום לא יהיה להם כלום? גם לא גיהנום וגם לא גן עדן
תשובה: אי ידיעת החוק אינה פוטרת מאחריות. בשורות טובות אברהם קריספין רב קהילה בישוב אדם
שאלה: רדיפת כבוד: המון פעמים אני מוצא את עצמי במצב של רדיפת כבוד. ארצה לדעת איך להימנע מזה מלכתחילה וגם מה רע ברדיפת כבוד ולמה זה אסור? ב מראש!
תשובה: אתה מתבלבל בין כבוד אמיתי לכבוד שקרי. רדיפת כבוד היא מחשבה מבולבלת כאילו אם אחרים יתנו לך כבוד אז אתה אדם מכובד. אך כבוד אמיתי הוא שאתה באמת אדם רציני וטוב, ללא קשר ליחס של אחרים כלפיך. זה על רגל אחת, מומלץ מאוד להרבות בלימוד מוסר בכלל, ובעניין מידת הכבוד בפרט, בספרים שמתאימים לך ולאישיותך.
שאלה: איך אדע.: אני נמצאת המצב מאמת מבלבל והראש שלי מלא מחשבות עדי כדי כך שלפעמים הראש שלי מתחיל לכאוב. אני אספר מהתחלה - היה לי חבר לפני כשנתיים והייתי בטוחה שאני הולכת להתחתן איתו אבל יום אחד הוא פשוט נפרד ממני, הייתי שבורה, המליצו לי על רב, מבלי לחשוב פעמיים נסעתי אליו, הוא אמר לי שאין לי מה להצטער כי אלוהים עשה לי רק טוב כי הוא לא היה בשבילי, הוא אמר שהוא נותן לי ברכה ושבע"ה הבחור הבא יהיה שלי. יצאתי משם עם תקווה, אכן פגשתי בחור שהוא קטן ממני ב3 שנים, בלי השכלה (עכשיו התחיל ללמוד), וגר אצל ההורים. אני מציינת את זה כיוון שהבחור שיצאתי איתו קודם היה בן 30, כלכלן ועצמאי. אז הייתי נורא סקפטית לגבי הקשר אבל בכל זאת משהו אמר לי שכדאי לנסות. עם הזמן היה לי קשה כי הרגשתי שהגיל מפריע לי, היה לי קשה עם זה שהוא גר עם ההורים, הוא היה קצת קנאי והרגשתי שהוא חוסם אותי ולא הייתי שלמה עם עצמי. מצאתי את עצמי סובלת מכאבי ראש וחרדות פניתי לאותו רב שוב כאשר הוא אמר לי שהמחשבות שלי זה שטויות ושזה הבחור. הוא נתן לי לקרוא את "נשמת כל חי" 40 יום ואמר שזה יראה לי את האמת. המחשבות לא הפסיקו להציק לי פניתי לעוד רב שאמר שהוא בירך אותי ועכשיו אני אעשה את הבחירה שלי - אין לי מה לדאוג כי אני אתחתן ואני רק צריכה לבחור. זה לא עזר אני התחלתי לקרוא את "את נשמת כל חי" תוך כדי וזה הגיע למצב שאני לקחתי חופש מהעבודה כי כבר לא הרגשתי טוב ונכנסתי למחשבות עמוקות, בכיתי המון התקשרתי לבחור ונפרדתי ממנו. אנחנו פרודים כבר כמעט שבוע ונפגשנו פעמיים כי זה נורא קשה לנו. כבוד הרב אני חייבת לציין שהוא מאוד אוהב אותי ומכבד אותי ויש לו עוד תקווה שנחזור, אני באמת לא יודעת מה לעשות.מצד אחד אני מרגישה שקשה לי איתו ומצד שני הרב אמר שזה הבחור. אנא עזור לי.
תשובה: פעמים רבות אדם מחפש להטיל אחריות על אנשים אחרים בסביבתו כדי להרגיש הקלה, שגם אם בסופו של דבר יתברר שטעיתי - זה בגלל שמישהו אמר לי לעשות כך. תפקידו של רב לתת הכוונה תורנית, להרחיב לנו את האופקים בדבר רצון ה  בעולם, אבל אף רב לא יכול באמת לקחת ממנו את האחריות ולבחור בשבילנו! הבחירה בסופו של דבר צריכה להיות שלך, מה את מחפשת בבן זוג, מה טוב לך, ואיך את רואה את הבית שאת רוצה להקים. דוגמא לכמה קריטריונים שכדאי לך לבדוק: האם מתעוררת חיבה ורצון להיות עם אותו בן זוג, האם יש לו מידות טובות, האם קיימים תחומי עניין משותפים, וכן הלאה. בנוסף, טוב ללכת גם לרב ולקבל עצה טובה, ברכה והדרכה מעשית מה צריך לחפש בבן זוג ובמה להתמקד. בהצלחה אברהם קריספין רב קהילה בישוב אדם
שאלה: מעשר: יש לי שאלה לגבי מעשר. אני סטודנטית, עובדת במשמרות כדי לשלם על הלימודים. רציתי לדעת אם חלה עלי חובה לתת מעשר מהמשכורת, ואם כן, האם זה 10 ממה שאני מרוויחה, או 10 מהסכום שנשאר לי בנטו אחרי שאני משלמת על הלימודים ותשלומים נוספים (נסיעות וכדומה)
תשובה: בפוסקים ישנה מחלוקת האם נתינת מעשר היא חיוב או הנהגה טובה. באופן מעשי יש לתת על פי היכולת. כלומר אם יש אפשרות לתת באופן קבוע - טוב לנהוג כך, אך אם הדבר מכביד מאוד באופן כלכלי, ניתן לכתוב בפנקס כמה מעשר הייתי אמור להפריש בכל חודש, ולומר שאם בע"ה יתאפשר בעתיד, אני ישלים את מה שבינתיים לא נתתי. מעשר נותנים מהרווחים לאחר ניקוי ההוצאות. בשורות טובות אברהם קריספין רב קהילה בישוב אדם
שאלה: החזר כספי: ישנם בקרים בהם אני נוסעת באוטובוס עם ביתי הפעוטה למעון שלה. בתחילת השנה חשבתי שעל פי החוק החדש אין צורך לשלם על עגלה פתוחה ולכן לא עשיתי זאת. רק לאחר כחודש אחד הנהגים העיר לי שעלי לשלם עבור עגלה פתוחה בין השעות 7 ל 9 בבוקר. לאחר בדיקה גיליתי שאכן כך נקבע ומעתה אני מקפידה לסגור את העגלה או לשלם עליה. ברצוני לשאול- האם עלי לשלם עבור הנסיעות שהתבצעו בזמן בו לא ידעתי על פרטי החוק?
תשובה: על פניו אכן את צריכה לפנות אליהם ולהשיב את ההפרש, יתכן שהם יאמרו לך שאם לא ידעת, אין צורך בת יום טוב אברהם קריספין רב קהילה בישוב אדם
שאלה: נתק משפחתי: בעקבות הדרדרות בריאותית ממושכת ופטירת אבי לפני שלוש שנים, עלו התנהגויות תוקפניות של אחי כלפי (שכללו גם את בעלי וביתי- יש לי שני ילדים צעירים) עד כדי מצב שנתקתי עימו קשר. אימי מצדדת באחי למרות שלא נכחה במרבית המקרים, פוסלת טענותיי ונוצר נתק גם איתה. ניסיתי להבין ולשמוע, בכל פעם נפגעתי יותר. מצב הנתק קשה לי מאד במיוחד חוסר הרגישות והתמיכה של אמי, איבוד הקשר שלה לנכדים, אך לא מצאתי דרך שתקשר בינינו. הצעתי לדבר על הכל בנוכחות גורם שלישי כמו פסיכולוג או מגשר אך הם לא הסכימו, מה עוד ניתן לעשות? מחר יום השנה של אבי ואינני מסוגלת לעלות לקבר איתם
תשובה: מריבות בתוך המשפחה זה דבר נורא, במיוחד לאור העובדה שנוצר נתק ממושך. לכן, צריך להשתדל בכל דרך שהיא למצוא ערוץ תקשורת דרכו יהיה ניתן ליישב את המחלוקות ולהחזיר את ה למשפחה. אולי כדאי שתנסי למצוא גורם שלישי בתוך המשפחה המורחבת, אדם שיהיה מקובל על שני הצדדים, שידע למצוא את נקודת החיבור ביניכם. בהצלחה אברהם קריספין רב קהילה בישוב אדם
שאלה: צום עשרה בטבת שחל בערב שבת: 1)האם מותר השנה לסיים את צום עשרה בטבת בכניסת שבת? 2)האם מותר לפני הקידוש בשבת הקרובה לאכול עוגה או לשתות מים? כי אני אחרי צום 3)מתי צום עשרה בטבת מסתיים השנה? כי מוצאי הצום זה ליל שבת 4)האם צריך להתחיל את צום עשרה בטבת כבר ביום חמישי בערב? 5)האם יש בתשובות לשאלה 1,לשאלה 2,לשאלה 3 ולשאלה 4 הבדל בין אשכנזים לספרדים ובין אשכנזים לאשכנזים חסידיים? אשמח לקבל תשובות מכבוד הרב ושיהיה לכבוד הרב יום טוב
תשובה: א. כניסת השבת אינה סוף הצום עדיין. סיום הצום הוא בצאת הכוכבים (בערך ב 16:55, תלוי באזורים שונים בארץ). ב. למה לא לעשות קידוש ואז לאכול? ג. כתבתי לך בתשובה הראשונה. ד. לא. הצום מתחיל רק מעלות השחר של יום שישי. אין הבדלים.
שאלה: עוף טוב: האם יש בעיה בכשרות מהדרין של עוף טוב הרב אוירבך?
תשובה: מצ"ב קישור למומלצים שלנו בתחום המשחטות
שאלה: שבע ברכות מתחת לחופה: הרב- אנחנו בע"ה מתחתנים בסוף החודש ואנחנו רוצים לדעת האם אפשר שהברכה הראשונה מתחת לחופה ("על פרי הגפן") יאומר על ידי מישהו אחר ולא החתן? אנחנו רוצים לכבד כמה שיותר אנשים בברכות. נילי ואיתן
תשובה: נילי ואיתן, ברכת "מזל טוב" לחתונה שלכם. מתחת החופה אומרים בסך הכל תשע ברכות, ואין נוהגים שהחתן אומר אף לא אחת מן הברכות.: שתי ברכות הן "ברכות האירוסין ("ברוך אתה.בורא פרי הגפן" וברכת "ברוך אתה. אשר קדשנו במצוותיו. מקדש עמו ישראל על ידי חופה וקידושין") נאמרות על ידי הרב המסדר את החופה. לאחריהן החתן שותה מן היין, ואם הכלה נותנת לכלה לשתות מן היין. לאחר מכן, החתן נותן את הטבעת לכלה אחרי שמכריז "הרי את מקודשת לי." לאחר מכן קוראים את הכתובה. אחרי קריאת הכתובה מברכים את שבע "ברכות הנישואין". ניתן לכבד אורחים לומר את הברכות, אך ניתן לכבד רק שישה אנשים: את שתי הברכות הראשונות מהשבע ("בורא הפרי הגפן" ו"שהכל ברא לכבודו") יאמר אדם אחד, נותרו עוד חמש לחמישה אנשים. מנסיון שלי, אם אתם רוצים לכבד אנשים בקריאת שבע הברכות, ואין מדובר ברבנים שמכירים את הברכות "בעל פה", עליכם לומר לכל אחד באיזו ברכה אתם רוצים לכבד אותו, כדי שיוכל לחזור על הברכה כמה וכמה פעמים לקראת החתונה. כבר הייתי בחופות, שאנשים קראו את הברכה בצורה שלא הוסיפה להם כבוד: אדם שלא ידע שמכבדים אותו, ולא הביא איתו את משקפי הקריאה שלו (ואחר כך התלונן ש"הרב לא ר, כי האותיות של הברכות כאלה קטנות".), אדם שלא ידע שמכבדים אותו, ועלה לחופה לברך בלי כיפה על ראשו, ואנשים מהקהל העירו על כך, אדם שקרא את הברכה בצורה מביכה, כי לא הכיר אותה כמו שצריך, וגם מהכתב התקשה לקרוא נכון וברהיטות. בסוף הטקס, החתן אומר את הפסוק "אם אשכחך ירושלים, תשכח ימיני." (כדאי שילמד היטב איך קוראים פסוק זה.)
שאלה: ערלה: אימי מתגוררת ממש על יד השוק בחדרה, מה שגורם באופן טבעי שהיא קונה משם פירות (למרות שהיא יודעת שאיננו אוכלים מהם) עבורינו היא קונה ממקום עם השגחה. הבעיה היא שלפעמים מי שיוצא לעשות קניות מתבלבל וקונה את הפירות מהשוק ולא מהמקום המושגח. כשלמדתי באולפנא אחד הרבנים (שגר בכפר הרוא"ה) אמר שרוב פירות הערלה בארץ מתרכזים בשוק חדרה. שדרך אגב זה נשמע ממש הגיוני כי כמעט אין אף אחד שם עם השגחה על הסחורה והרבה סוחרים הם ערבים. שאלתי היא: האם מותר לסמוך גם במקרה זה על הרשימות של הערלה שמפרסמת כושרות או על הכלל ש: "כל דפריש מרובה פריש" (כל רב ששאלנו אמר שניתן להסתמך על זה אבל אף רב לא יודע על מצב הערלה בשוק חדרה) למשיבים ותזכו למצוות
תשובה: וברכת ד  לכתחילה יש לקנות רק במקומות מפוקחים. אולם אם כבר אמך קנתה, המצב מוגדר כדיעבד, ולכן אפשר לסמוך על דעת האחרונים שכל פרי שאין בו רוב ערלה אנו מתירים באכילה. ואפילו בשוק בחדרה, יתכן שיש יותר חשש, אבל זה לא יגיע למצב של רוב ערלה. בכל אופן זה רק בדיעבד ולא לכתחילה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: אננס: למזכי הרבים!! האם אננס הוא פרי או ירק? מה מברכים עליו עץ או אדמה? וכן לגבי מעשרות, כיצד להפריש ממנו בתר לקיטה או בתר חנטה?
תשובה: הוא ירק לכל דבר ולכן מברכים בורא פרי האדמה ומעשרים לפי זמן הלקיטה
שאלה: ויקום מלך חדש: כתוב בפרשת השבוע "ויקום מלך חדש אשר לא ידע את יוסף", האם קם באמת מלך חדש? או שכמו ששמעתי פעם בשיעור פרעה כביכול שכח לו את הטובה שיוסף עשה עימו כשראה שעם ישראל מתרבים
תשובה: הפסוק שאתה מזכיר שייך לפרשת השבוע הבא, פרשת "שמות" הפותחת את ספר "שמות". אכן, שתי דעות בעניין זה: יש מי שמפרש "חדש" ממש, ויש מי שמפרש "חדש" שלא היה ממש חדש, ורק "עשה את עצמו" שלא מכיר את יוסף (עיין בפירוש רש"י לפסוק זה)
שאלה: צרירות דם: קיבלתי במייל עדכון מכושרות שיש להוציא את הדם הצרור, למרות שהעוף נקנה לאחר הכשרה. רציתי לדעת האם זה קיים גם בכשרויות מהדרים של בדצים מעולים? האם גם שם צריך לבדוק ולהוציא את גושי הדם? ב מראש
תשובה: 1. בבד"צים יש משגיחים שעבודתם היא לחפש צרירות דם בעוף. כאשר נמצאת צרירות דם המשגיח עושה אחת משתי פעולות. או שהוא מעביר את העוף לכשרות של רבנות (מהדרין) או שהוא עושה חתך עמוק בתוך המקום שנצרר שם הדם. ואז הדם נפלט החוצה בזמן המליחה. 2. במידה נמצאים כלי דם יש להוציאם.
שאלה: מה ההבדל בין קיום מצוות על פי התורה ובין קיום מתוך אידאל חילוני: כבוד הרב יש שני אנשים יהודים המקיימים את מצוות "ואהבת לרעך כמוך" מתוך אמונה גדולה ודבקות במצווה,מקיימים את המצווה בשלמות באותה המידה.האם לאדם המקיים את המצווה תוך שמירת תורה ומצוות יש יתרון על האדם העושה זאת מתוך אידיאולוגיה מוסריות?
תשובה: שאלת שאלה יפה וחשובה. כאשר שניהם עושים את המעשה בצורה זהה, אז בהחלט ניתן לומר שאין יתרון לאחד על השני. אולם, אם נרחיב את המבט נראה כמה הבדלים חשובים. קודם כל, זה שעושה את זה מתוך אידאולוגיה, הוא לא באמת מחויב לכך. הוא יכול שבוע לאחר מכן לבחור אידאולוגיה אחרת, או למצוא צידוק אחר מדוע האידאל לא שייך וכן הלאה. דבר שני, גם אם הוא בחר באידאל הזה, הרי שהוא לא יכול לשכנע או להוכיח לילדים שלו שהם חייבים לנהוג כך. הם יכולים לומר להורים שלהם - שהדרך האידאלוגית שלהם שונה וההורים לא יוכלו לדחות את הדרך הזו בשום צורה דבר שלישי, יש הרבה מקרים שבהם האידאל של  ואהבת לרעך כמוך  מתנגש ב אידאלים אחרים, ואז למי שלא הולך בדרך התורה, נמצא במבוכה הרבה יותר גדולה. דוגמא פשוטה - האם מותר לפגוע באדם מסוים כדי להציל אדם אחר? ומה קורה אם מדובר בפגיעה מועטת באדם מסוים בשביל להציל חיים של אדם אחר? וכן הלאה ברכה והצלחה טוביה tsbias1 Gmail.com
שאלה: כשרות על פרוביוטיקה: האם צריך כשרות לפרוביוטיקה? ואם כן האם היא צריכה להיות מהדרין או שמא מספיק רק כשרות רגילה? ו רותי שילה
תשובה: פרוביוטיקה הוא טיפול שמגביר את כמות החיידקים הטובים במערכת העיכול. כמו כל תרופה יש חומרים פעילים וחומרים נלווים. החומרים הפעילים (כגון אסידיפולוס,ביפידום, תרמיפולוס אינפנסים ועוד) יכולים להיות עשויים מחלב או ממוצרי חלב והם כמעט תמיד על בסיס חלב או גבינת גוים. יתכן שגם החומרים הנלווים אינם כשרים ואף עשויים מין החי. ולכן ראוי ונכון לרכוש עם הכשר מהדרין. וגם הפרוביוטיקה של סוגר הינו מהדרין למרות שלא כתוב על האריזה.
שאלה: כשרות: נפלה לי חביתה מן המחבת ישירות על הגז מה דין החביתה? אשמח לציון מקורות
תשובה: חסרים פרטים רבים בשאלתך וישנם כמה אפשרויות להבנה. המקור לסוגיא הוא יור"ד צא, ד-ז
שאלה: בצל חלבי: לרב, 1. בבית שלי עד עכשיו לא היו מקפידים לא לחתוך מבצל אחד בשני סכינים אחד חלבי ואחד בשרי (אני לא זוכר מקרה מפורש שבו חתכו בצל אחד בשני סכינים אחד חלבי ואחד בשרי אבל אני מעריך שמקרה כזה קרה אם לא הקפידו עד עכשיו ובצלים חתוכים מונחים במקרר וכל הרוצה ליטול מהם חתיכה בא ונוטל), אז מה הדין לסכינים, לכלים שבישלו בהם את הבצל, ולכלים שהבצל היה מונח בהם? 2. מה הדין לגבי מרית עץ שבישלתי בה דבר חריף במחבת חלבי, ואז היא נפלה כהשיא פושרת על משטח כיריים שהיה נקי באותה העת, אבל לפעמים נשפכים עליו דברים חלביים ובשריים חמים?
תשובה: א. אין בעיה בדרך כלל הסכינים לא נוגעים בבשר או חלב בכלי ראשון. ב. גם במקרה זה אין בעיה טעם לא עובר באופן כזה. ברכה והצלחה. ירון דוראני.
שאלה: שבת: לרב. יש לי שתי שאלות אחרי שקראתי בשמירת שבת כהלכתה ולא כ"כ הבנתי. אני חייל ולפעמים בימי שישי מגיע מאוחר וקצת עם גוף תפוס. האם מותר לעשות בשבת מתיחות? אני לא חושב שאני אעשה את זה אבל קראתי שמותר להתעמל לשם תענוג,כלומר לא לשמירה על הכושר אלא רק לשם הנאה. האם הבנתי נכון? לרב.
תשובה: א. אין לעשות "מתיחות" בשבת. ב. אני הייתי ממליץ לבחור ביום השבת כיום שבו אין מתעמלים גם בשביל ה"כיף", אע"פ שכתבת דבר נכון, אך פוסקי הלכה בדור האחרון קבעו כי ריצה והתעמלות בשביל ה"כיף" מותרים בעיקר לילדים ונערים צעירים.
שאלה: תרומה לעמותות: לכבוד הרב, רציתי לשאול את דעת הרב בנושא של תרומות לעמותות שמתקשרות באמצעות הטלפון ומבקשות שיתרמו להן. אני ובעלי תורמים מדי פעם לעמותות כמו חסדי נעמי, לתת, פתחון לב ועוד רבות מהעמותות הקיימות בשוק. בכל פעם אנו תורמים למקום אחר כדי לתת לכמה שיותר קהלים ואוכלוסיות. אנו תורמים סכום גדול וחד פעמי, מכספי המעשר. לאחרונה הבנתי שיש בעיה לתרום לעמותות כאלה כי בסופו של דבר, הכסף אינו מגיע כולו לעני או למי שנצרך אלא לרק חלקו וחלק אחר מגיע למימון העמותה עצמה. אנו מאוד רוצים שכל הכסף כולו יילך לעניים ולכן רוצים לשנות ממנהגנו ולתרום לעניי עירך ולעמותות שאנו יודעים בוודאות שכשתורמים להן, כל הכסף מגיע ליעדו (למשל, עמותות בהן כל העובדים הם מתנדבים). האם צורה זו נכונה? האם זה ר שאנו רוצים לתרום את כל כספינו או שיש עניין במימון גם של העמותות? בנוסף, העמותות השונות שתרמנו להן מתקשרות אלינו כל הזמן ומבקשות שנמשיך לתרום. כיצד עלינו להתייחס אליהן? האם מותר לנו להגיד להם שאנו לא תורמים לעמותות עוד והאם מותר לבקש שלא יתקשרו אלינו יותר?
תשובה: אכן, טוב מאד לתת צדקה שכולה תגיע "נטו" לעניים. מותר לבקש בנימוס שיניחו לכם ולא יתקשרו, כי אתם תורמים למטרות או אנשים אחרים, "עניי עירכם".
שאלה: יש בעיה לדבר הרבה על  בינו לבינה?: אני בחורה דתייה בת 17.5 אני רוצה להבהיר שאני שומרת נגיעה ואני לא מעונינת בחבר עכשיון אבל אני בכל זאת מרגישה שהנושא הזה של בינו לבינה מעסיק אותי הרבה. זה מתבטא בדיבור ואפילו דיבור יתר על הנושא. אני באמת מרגישה שזה לא הכי שייך כי אני גם ככה לא חושבת שזה נכון חבר עכשיו. האם ההרגשה שלי נכונה, האם זה בגלל החברה?? והאם צריך ויש דרכים להמנע? רבה!!:)
תשובה: וממש סליחה על העיכוב בתשובה את כותבת שאת מוצאת את עצמך מדברת הרבה על הנושא של  בינו לבינה  ואת תוהה עד כמה זה בריא וטוב קודם כל, זה טבעי מאד שאת מדברת על הנושא הזה, ואם לא היית רוצה לדבר עליו, היינו קצת מתפלאים. את נמצאת בגיל ההתבגרות, שזוהי תקופת מעבר מילדה - לבוגרת. בתקופה הזו, חלים הרבה שינויים בגוף שלך, פיזיולוגיים, נפשיים, גופניים, והרבה מאד מהשינויים קשורים להכנה להקמת משפחה. לכן, הענין בבני המין השני הוא ממש  מתבקש. יחד עם זה, צריך לזכור, שכל הנושא הזה של חיבור בין איש לאשה הוא מאד מאד עדין ומורכב. מצד אחד כשהוא מופיע בצורה הנכונה - הוא דבר נפלא ועצום ומשהו קדוש מאד, אבל כשהוא לא מופיע בצורה הנכונה, הוא מוביל אותנו למקומות הכי רדודים ונמוכים שקיימים. כשאת מדברת הרבה על  בינו לבינה, את יכולה לברר בינך לבין עצמך - לאיפה הדיבורים מובילים אותך. האם הם מובילים אותך למעלה - למחשבה מה נכון לעשות, מה טוב לעשות (איזה בעל אני רוצה שיהיה לי.), או שחס ו הם מובילים אותך למטה. כמובן, שאת לא לבד, והחברה כולה (למעשה, חלק גדול מתוכניות הטלביזיה, התקשורת וכו ) עוסקים בנושא הזה ולא תמיד בכיוון החיובי שלו, וצריך הרבה גבורה ואומץ לשים גבולות, להיות רגישים לדיבורים לא טובים וכן הלאה חזקי ואמצי טוביה tsbias1 gmail.com
שאלה: שיעורי תורה: לכם, הנפש שלי זקוקה בדחיפות לשיעור תורה קבוע!!! אני מחפשת כבר המון זמן ולא מוצאת. האם אתם מכירים אולי שיעורי תורה פעם בשבוע באזור מודיעין לנשים רווקות?
תשובה: תתקשרי לרב שלמה סובול רב קהילה במודיעין, יתכן שיהיו לו רעיונות טובים: 0523003089 בהצלחה אברהם קריספין רב קהילה בישוב אדם
שאלה: חזרה בתשובה: שמי. חיילת משוחררת. אני מגיעה מבית מסורתי- שומרי שבת, מקפידים על כשרות. שאלתי- בתקופה האחרונה אני מוצאת את עצמי נמשכת לזרם הדתיים הלאומיים (העובדה שהם ליברלים, הדעות שלהם), אני חושבת שאני רוצה לחזור בתשובה (אך מתונה- אני כן מעוניינת ללמוד תואר אקדמי בעתיד,לעבוד וכו ). כל החברות שלי הן חילוניות גמורות (מלבד 2-שהן מקפידות לשמור שבת). מרגיש לי כאילו אני צריכה להיוולד למשפחה כזו,להיות בסביבה של דתיים לאומיים, כאילו אם לא הייתי באולפנה, "בני עקיבא" וכו, אני מעולם לא אוכל להשתייך "אליהם". אני לא יודעת מאיפה להתחיל- אני חוששת שמא זה רק הרגשה שתחלוף? עדיין לא חוויתי "הארה", מעולם לא הייתי בשיעור תורה (אני קצת סולדת מזה,כי זה מרגיש לי כמו הטפה). (נמחקו מהשאלה פרטים אישיים)
תשובה: לא צריך להוולד מחדש ולא ללמוד באולפנא. יש הרבה מדרשות של הזרם הדתי ציוני את יכולה ללמוד באחת מהן. בכל מקום כזה אפשר לבקר ולהתרשם, אני מציע לך לפגוש שם תלמידות ולהתרשם מהן אם זה יכול להתאים לך. הם מאשרים גם תקופת לימוד לניסיון. מדרשות שיכולות להתאים לך:  נשמת   מכון אורה  מדרשת הרובע עייני גם